CELEX: 62011TN0314
Language: mt
Date: 2011-06-17 00:00:00
Title: Kawża T-314/11: Rikors ippreżentat fis- 17 ta’ Ġunju 2011 — Fortress Participations vs UASI — Fortress Investment Group and Fortress Investment Group (UK) (FORTRESS)

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/32
            
         Rikors ippreżentat fis-17 ta’ Ġunju 2011 — Fortress Participations vs UASI — Fortress Investment Group and Fortress Investment Group (UK) (FORTRESS)
   (Kawża T-314/11)
   2011/C 238/55
   Lingwa tal-kawża: l-Ingliż
   
      Partijiet
   
   
      Rikorrenti: Fortress Participations BV (Rotterdam, il-Pajjiżi l-Baxxi) (rappreżentanti:: M.L.J. van de Braak, avukat, B. Ladas, solicitor, u S. Malynicz, barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra fil-proċedimenti quddiem il-Bord tal-Appell: Fortress Investment Group LLC (New York, l-Istati Uniti) u Fortress Investment Group (UK) Ltd (Londra, ir-Renju Unit)
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-1 ta’ April 2011, fil-Każ R 354/2009-2; u
            
         
               —
            
            
               tordna lill-konvenut u lill-partijiet l-oħra fil-kawża jħallsu l-ispejjeż tagħhom tal-proċeduri quddiem l-Uffiċċju u l-Qorti Ġenerali u jħallsu dawk tar-rikorrenti.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: It-trade mark figurattiva “FORTRESS”, bil-kuluri aħmar, iswed u abjad, għal servizzi fil-klassijiet 35, 36 u 42 — Reġistrazzjoni tat-trade mark Komunitarja Nru 3398451
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-partijiet l-oħra fil-kawża quddiem il-Bord tal-Appell.
   
      Motivazzjoni tat-talba għal dikjarazzjoni ta’ invalidità: Il-partijiet li qed jitolbu d-dikjarazzjoni ta’ invalidità bbażaw it-talba tagħhom fuq raġunijiet relattivi ta’ invalidità skont l-Artikoliu53(1)(c) flimkien mal-Artikolu 8(4) tar-Regolament tal-Kunsill (KE) Nru 207/2009. Din kienet ukoll ibbażata fuq it-trade marks tar-Renju Unit mhux irreġistrati, “Fortress”, u “FORTRESS INVESTMENTS”, u “FORTRESS INVESTMENT GROUP”, użati fil-kors tal-kummerċ.
   
      Deċiżjoni tad-Diviżjoni tal-Kanċellazzjoni: talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: deċiżjoni kkontestata annullata
   
      Motivi invokati: ksur tal-Artikolu 8(4) tar-Regolament tal-Kunsill (KE) Nru 207/2009, billi l-Bord tal-Appell ma analizzax korrettament il-kwistjoni ta’ avvjament taħt id-dritt tar-Renju Unit dwar l-abbuż tad-denominazzjoni (passing off) u naqas milli jevalwa korrettament ir-riskju ta’ preżentazzjoni żbaljata u d-dannu li jista’ jirriżulta.